procesaur/Wiki.mk huggingface dataset:
Штитоносци

Штитоносци — изумрени примитивни безвилични ‘рбетници чии тела биле препокриени со оклоп од коскени плочки. Нивните фосили се наоѓани во слоевите од ордовикот и девонот од Северна Америка и Европа. Тие најчесто биле помалку од 30 cm долги и најверојатно биле бавни, бентосни животни.
Друга новина кај штитоносците била употребата на жабри, но не како апарат за исхрана, туку исклучиво за дишење. Раните хордати со жабри ги користеле истите како за исхрана, така и за дишење. Штитоносците имале одделни голточни жабрени торбички долж страните на главата, кои биле постојано отворени, без жабрено капаче (оперкулум) за заштита. За разлика од без‘рбетниците кои ја користат активноста на трепките за да ги придвижат хранливите честички, штитоносците го користеле својот мускулест голтник за да создадат вшмукувачка сила која го потиснувала малиот и слабодвижечки плен кон нивните усти.
Штитоносците постоеле како две главни групи, попримитивните разноштитни (''Heterostraci'') и цефаласпидоморфите. Цефаласпидите биле понапредни од разноштитните, бидејќи поседувале странични стабилизатори за поголема контрила на нивното пливање.
По појавата на ‘рбетниците со вилица (односно оклопните риби, бодликавите ајкули, ајкулите итн.) пред околу 400 милиони години, се намалил бројот на повеќето штитоносци, а последните штитоносци изумреле на крајот на Девон.
Поткласата ''Ostracodermi'' е сместувана во надкласата на безвилични ‘рбетници (''Agnatha'') заедно со поткласата на ‘рбетниците со вилица (''Ganthostomata''), каде припаѓаат змиулките и миксините. Овој поим не се појавува многу често во денешните систематики, бидејќи оваа група животни е парафилетичка или полифилетичка. Меѓутоа, поимот "штитоносец" или "остракодерм" е сè уште во употреба како неформален поим за штитестите безвилични ‘рбетници од Палеозоикот.
Некои поглавни групи на штитоносци се:
* †Pteraspidomorphi
* †Thelodonti
* †Anaspida
* †Galeaspida
* †Pituriaspida
* †Osteostraci
Кочанска Река

Кочанска Река — река во Кочанско, Источна Република Македонија. Извира од јужната страна на Лопенско Било на Осогово, во месноста Ретки Буки, на надморска височина од 1.630 метри. Во Брегалница се влева кај селото Чифлик, на надморска височина од 295 метри. Реката има развиено извориште со широка долина, која до Кочани е клисуреста, а потоа до вливот тече како рамничарска река. Вкупната должина на Кочанска Река изнесува 34 километри.
Во планинскиот дел прима поголем број притоки, како што се Лопенска, Рамнобрдска и Мала Река. Сите тие доаѓаат од десната страна, поради што Кочанска Река има разгранета, но асиметрична хидрографска мрежа.
Највисок водостој реката има во текот на април и мај кога се топи снегот од високите планински врвови, а најнизок во јули и август, кога врнежите се минимални, а испарувањето поради високите темепратури на воздухот е големо.
Реката има доста голем пад (39,3%) што овозможило во нејзиното корито кај селото Долно Гратче да биде изградена вештачка акумулација, која според селото го добила името Гратче.
1 Назив
Своето име реката го добила според најголемото населено место низ кое протекува, градот Кочани. Меѓутоа, меѓу месното население таа е позната и како Крива Река.
Потврда за ова наоѓаме и во народната песна „''Кочански сејмени''“:
''Ајде ред се редат мале,''''море ред се редат''''кочански сејмени, мила мале''''кочански сејмени.''''Ајде ќе ми одат, мале''''ајде ќе ми одат,''''покрај Крива Река''''мила мале, покрај Крива Река...''
2 Историја
Во јуни 2023 година, во атарот на Облешево, Кочанска Река се излеала.
3 Стопанство
На патот кон вештачкото езеро Гратче, во месноста Бавчалук, се наоѓа воденица стара околу шестотини години, според кажувањето на сопствениците Ангелови. По старите кажувања оваа е Каракашка или Белска воденица. Попозната е под второто име, бидејќи овде најмногу мелеле жито селани од Бели. Веднаш до воденицата минува и најкраткиот пат до Бели. Порано била изградена од плет, а пред Првата светска војна е обновена. Денешните ѕидови и се од пред 130 години. Не работела само од 1963 – 1988 година. Како реткост за овие простори, воденицата често е посетувана од странци. Доаѓал да ја види конзулатот на Австрија, Јапонци, доаѓале научници од Украина од Институтот за сончева енергија. По текот на Кочанска Река, порано имало 27 воденици. Сега има само остатоци од нив.
4 Галерија
Фотографии се поставени според водотекот на реката.
5 Поврзано
* Кочанска Река (Жижевска Река) — истоимена река во југоисточна Пиринска Македонија
Знаме на Оман

Знамето на Оман (|علم عمان) е националното знаме на државата. Ова знаме се состои од три хоризонтални полиња во бела, зелена и црвена боја и со вертикална црвена лента на која е грбот на Оман. Белата боја означува мир и просперитет, зелената боја ја означува плодноста и зелените планини и црвената боја означува борбата на народот со странските окупатори. Црвената боја исто така е боја на поранешното знаме на Оман кога бил познат како Султанат Мускат. До 1970 година Оман користел чисто црвено знаме кога во 1970 година султанот предложил сосема ново знаме, денешното.
1 Галерија
2 Поврзано
* Оман
* Грб на Оман
Знаме на Израел

Знамето на Израел (хебрејски: דגל ישראל, арапски: علم إسرائيل) е националното знаме на Израел и било усвоено на 28 октомври 1948 година. На него е претставена сина Давидова ѕвезда на бела основа помеѓу две хоризонтални сини ленти. Ова знаме било создадено за Зионистичкото движење и ова го претставува талитот, наметка за еврејска молитва.
Сините ленти го означуваат талитот, наметка за молитва. Давидовата ѕвезда била додадена по природен пат бидејќи тоа е симбол на еврејскиот народ.
1 Поврзано
* Израел
* Грб на Израел
Михајло Серафимовски

Михајло Серафимовски (р. Тетово, ) — македонски градежен инженер и поранешен редовен професор на Градежниот факултет во Скопје.
1 Животопис
Серафимовски е роден во Тетово на 7 октомври 1927 година. Бил редовен професор на Градежниот факултет во Скопје од 1976 година, па сè до неговото пензионирање во 1987 година. Предавал по предметите ''хидротехнички објекти и искористување на водните сили'', каде бил раководител на катедра. Завршил во Белград во 1952 година, а потоа работел во градежната оператива. Одиграл значајна улога во формирањето на хидротехничкиот кадар во современа Македонија. Со изразена смисла за практична работа учествувал во реализацијата на голем број големи брани као „Шпилје“, „Тиквеш“, „Стрежево“ и др.
Лазар Симов

Лазар Симов (Тетово, – Скопје, ) — македонски градежен инженер и поранешен редовен професор на Градежниот факултет во Скопје.
1 Животопис
Симов е роден во Тетово во 1907 година. Бил редовен професор на Градежниот факултет во Скопје од 1961 година, па сè до неговото пензионирање во 1977 година. Предавал по предметите од областа на ''дрвените и масивните конструкции''. Дипломирал во Белград во 1932 година, а од 1933 бил на служба во разни делови на Македонија.
На Техничкиот факултет бил од основањето во Одделот за градежништво. Бил основоположник на ''Катедрата за дрвени и масивни конструкции''. Бил и декан на Техничкиот факултет од 1957 па до 1961 година. Особено се значајни неговите постигнувања во обновата на постземјотресно Скопје и на вијадуктите на автопатот Е-75 на делниците Скопје–Велес и Демир Капија–Удово, како и на мостовите меѓу Удово и Гевгелија.
Томо Софрониевски

Томо Софрониевски (Тетово, - Скопје, ) — македонски првоборец и политичар.
1 Животопис
Софрониевски е роден во Тетово на 18 април 1920 година во сиромашно и работничко семејство. Како припадник на работничкото движење во 1938, бил
и член на КПЈ (1940). Тој бил еден од организаторите на НОБ во Тетово и Тетовско (1941). Ја извршувал и функцијата секретар на МК на КПЈ и бил член на Воениот штаб на МК на КПЈ во Тетово. Подоцна бил и член на ОК на КПЈ (од 1942 до 1943) и на Првиот областен комитет на КПМ, заменик политички комесар на Штабот на Првата оперативна зона на НОВ и ПОМ, политички комесар на НО баталјон „Орце Николов“ во 1943 година и командант на Военото подрачје за Кичево и Тетово (1944). По Ослободувањето извршувал разни општествени функции. Бил претседател на СЗБ од НОВМ. Носител е на Партизанска споменица 1941. Починал во Скопје во на 18 ноември 2007 година.
Знаме на Мјанмар

Знамето на Мјанмар е официјалното знаме во државата кое било усвоено на 21 октомври 2010 година кога се заменило старото знаме. Знамето е составено од три еднакви хоризонтални ленти во жолта, зелена и црвена боја. Во средината има голема бела петокрака. До сега нема официјален опис за тоа што значат елементите на знамето.
Новото знаме на државата било предложени на 10 ноември 200 година. Според предлогот, зелената боја симболизира мир, спокојство и природата на земјата, жолтата боја ја симболизира солидарноста додека црвената боја означува храброст и решителност. Белата ѕвезда го означува ''вечното опстојување на консолидираната унија''.
1 Старото знаме
Старото знаме било усвоено на 3 јануари 1974 со прогласувањето на социјалистичката република од страна на Не Вин. Ова знаме се заснова на знаме користено за време на бурманскиот отпор, движење против јапонската окупација на Мјанмар за време на Втората светска војна, знаме кое било црвено со бела петокрака. Подоцна ѕвездата била отстранета и се додал син квадрат во горниот лев агол со бела голема ѕвезда опколена со пет помали ѕвездички. Тие ја симболизирале различноста на земјата, додека црвената боја означувала храброст. Сината боја означувала мир и белата чистота. Подоцна, овој грб се сменил и добил покомунистички елементи со 14 ѕвезди со растение (ориз) и тркало во средината. Оризот означува земјоделство, тркалото означува индустрија и 14 ѕвезди ги означуваат 14 држави.
2 Други знамиња на Мјанмар
3 Поврзано
* Мјанмар
* Грб на Мјанмар
Знаме на Јордан

Знамето на Јордан е националното знаме на државата и е засновано на арапскиот револт против Отоманското Царство за време на Првата светска војна. Знамето се состои од три хоризонтални ленти во црна, бела и зелена боја кои се поврзани со црвен триаголник. Боите ги претставуваат калифатите Абасид, Умајад и Фатимид. Црвената боја ја претставува Хашемидската династија и арапскиот револт. Ѕвездата која се наоѓа во црвениот триаголник има седум краци и ги означува првите седум линии од Куранот и единството на арапскиот народ.
1 Галерија
2 Поврзано
* Грб на Јордан
* Јордан
Знаме на Јемен

Знамето на Јемен (|علم اليمن) е националното знаме на државата кое било усвоено на 22 мај 1990, донот кога двете држави, Северен Јемен и Јужен Јемен, се обединиле. Истите бои биле присутни на знамињата на двете држави што симболизираат пан-арабизам. Црвената боја го претставува крвопролевањето на народот, белата за светлата иднина и црната за темното минато.
1 Историски знамиња
Пред да се создаде денешната држава Јемен, постоеле две посебни единици: Јужен Јемен и Северен Јемен.
2 Поврзано
* Грб на Јемен
* Јемен
Знаме на Авганистан

Знамето на Авганистан се состои од бело поле на кое во црно е прикажан шехадетот. Тоа исто така е и знамето на талибанците, кои се власт во Авганистан од 2021 година.
По падот на Кабул во 2021 година, Исламскиот емират на Авганистан, т.е. талибанците, е де факто власт во Авганистан. Знамето на меѓународно признатата Исламска Република Авганистан (црно-црвено-зелена тробојка со националниот амблем во бело на средината) останува во употреба на меѓународно ниво, и исто така се употребува од движењето на отпорот во Авганистан.
1 Поврзано
* Грб на Авганистан
* Авганистан
Љубица Станковска

Љубица Станковска (Тетово, ) — македонски филолог, научен советник во ИМЈ „Крсте Мисирков“ и потоа во Институтот за старословенска култура во Прилеп.
1 Животопис
Станковска е родена во Тетово на 10 февруари 1943 година. Магистрирала на темата ''„Застапеноста на суфиксот -ец (-овец/-евец) во македонската топонимија“'' во 1974 година, а докторирала на ''„Македонскиот топонимиски систем до XVI век“'' во 1985 година. Научна преокупација и е македонската ономастика. Имала студиски престои во Чешка (1968), Русија (1970) и Полска (1979).
Во 2003 ја добила наградата „Гоце Делчев“ за особено значајни остварувања од интерес за Република Македонија во областа на науката за трудот ''"Суфиксите -јб, -бјб, -ч во македонската топонимија"''.
2 Библиографија
Автор е на над сто библиографски единици. Од кои позначајни се:
* Речник на личните имиња кај Македонците, Скопје, 1992;
* Македонска ојконимија, книга прва, Скопје, 1995;
* Македонска ојконимија, книга втора, Скопје, 1997;
* Топонимите со суфиксот -ица во Македонија, Скопје-Прилеп 2001;
* Суфиксите -јь, - ьјь, -ь во македонската топонимија, Прилеп, 2002;
* Имињата на населените места во Кумановско, Прилеп, 2003.
Петар Стеванов Тофовиќ

Проф. д-р Петар Стеванов Тофовиќ (Тетово, - Скопје, ) — македонски неврохирург и поранешен редовен професор на Медицинскиот факултет во Скопје. Го основал Неврохируршкото одделение и на неврохирургија во Македонија (1959). Негова сопруга била една од најголемите оперски певици во Македонија, Ана Липша-Тофовиќ.
1 Животопис
Тофовиќ е роден во Тетово на 3 февруари 1920 година. Се занимавал со невротраума и ја создал неврохируршката школа. Бил директор на Неврохируршката клиника од 1959 до 1984 година. Бил член на Европската асоцијација за неврохирургија. Бил и поранешен претседател на Македонското лекарско друштво.
2 Библиографија
Објавил над 80 научно-стручни трудови и две книги од областа на неврохирургијата.
* Вовед во современа неврохирургија, Скопје, 1984;
* Современа неврохирургија, Скопје, 1988.
Знаме на Индонезија

Знамето на Индонезија, кое е познато и како Sang Saka Merah Putih ("Црвено-бело") на индонезиски, е националното знаме на Индонезија кое се заснова на знаме од 13 век од империјата Маџапахит.
Знамето е составено од две исто хоризонтални ленто со црвена горна и бела долна во сооднос од 2:3. Ова знаме е слично со знамињата на Полска, Монако и Сингапур. Белата боја означува чистота, додека црвената храброст.
1 Поврзано
* Грб на Индонезија
* Индонезија
Јадич

Јадич — секој член од двата рода повеќегодишни растенија од семејството на лутичињата. Во јадичите (змиино цвеќе или волчји отров) припаѓаат отровните растенија што цветаат во лето, и ерантисот (змиски јадич), кој, всушност е украсно цвеќе што цвета напролет. Сувкастиот јазлест корен од ''A.napellus'' порано се користел како седатив и средство против болки.
1 Видови
1.1 Природни хибриди
*''Aconitum × austriacum''*''Aconitum × cammarum''*''Aconitum × hebegynum''*''Aconitum × oenipontanum'' (''A. variegatum'' ssp. ''variegatum'' × ssp. ''paniculatum'')
*''Aconitum × pilosiusculum''*''Aconitum × platanifolium'' (''A. lycoctonum'' ssp. ''neapolitanum'' × ssp. ''vulparia'')
*''Aconitum × zahlbruckneri'' (''A. napellus'' ssp. ''vulgare'' × ''A. variegatum'' ssp. ''variegatum'')
Знаме на Малдивите

Знамето на Малдивите е национално знаме на државата. Тоа е црвено знаме со зелен правоаголник во средината во кој се наоѓа вертикална бела полумесечина. Ова знаме било усвоено на 25 јули 1965 година.
Црвената боја ја претставува храброста на националните херои и нивната спремност да се жртвуваат за татковината. Зелената боја ги претставува кокосовите палми на островите. Белата полумесечина ги претставува муслиманите во земјата.
1 Галерија
2 Поврзано
* Грб на Малдиви
* Малдиви
Знаме на Шри Ланка

Знамето на Шри Ланка е националното знаме на Шри Ланка. Ова знаме се состои од златен лав на темноцрвена боја со ''меч'' во рака. До овој квадрат има две вертикални ленти во портокалова и зелена боја. Околу овие три ленти има жолта гранична лента. Ова знаме било усвоено во 1950 година по препорака на првиот премиер на Шри Ланка.
1 Симболизам
Знамето на Шри Ланка ја претставува државата и нејзиното богатство. Симболизамот на елементите на знамето се:
text Елемент, text Симболизам
Лавот, Синхалезискиот народ
Листовите бо, Будизам и влијанието на будизмот врз нацијата. Исто така означуваат: добрина, пријателство, среќа и смиреноста.
Мечот на лавот, Независноста на нацијата
Витканата коса на лавот, Религиозност, мудрост и медитација
Брадата на лавот, Чистотата на зборовите
Рачката на мечот, Елементите: вода, оган, воздух и земја
Носот на лавпт, Интелигенција
Предните шепи на лавот, Чистотата при ракување со богатство.
Портокалова вертикална лента, Тамилскиот народ
Зелена вертикална лента, Исламот во Шри Ланка и Морците
Жолтата граница, Останатите ентитети кои живеат во Шри Ланка
Основата, Останати религиозни групи и етнички заедници
2 Поврзано
* Шри Ланка
* Грб на Шри Ланка
3 Наводи
***
Прабугаризам

Прабугаризмот (|Булгаризм) е политичка идеjа поддржувана од дел од жителите на Република Татарстан кои сметаат дека нивното потекло е поврзано со тоа на Прабугарите, а не со тоа на Татарите. Според прабугаристите, името Татари им е неправедно дадено, а нивното вистинско име е Прабугари (|Булгары). Тие тврдат дека историските Татари биле насилници врз автохтоните Волшки Прабугари и некои од нив денес се изjaснуваат како "Прабугари". Прабугаристите се дискриминирани од официјалната влада на републиката како политички неудобни.
1 Поврзано
* Татари
* Прабугари
en:Volga Tatars#Bulgarism
Знаме на Кувајт

Знамето на Кувајт (|علم الكويت) е националното знаме на државата и било усвоено на 7 септември 1961, додека официјално прифатено на 24 ноември 1961.
Пред 1961 година знамето на Кувајт било црвено и бело. Денес знамето има пан-арапски бои и ги има следните значења: црната боја го претставува поразот на непријателот, црвената е бојата на крвта на кувајскиот меч. Белата боја претставува чистота, додека зелената е боја за плодноста на земјата.
1 Поврзано
* Грб на Кувајт
* Кувајт
Знаме на Брунеј

Знамето на Брунеј е националното знаме на државата усвоено на 29 септември 1959 кога државата била британска колонија. Знамето се официјализирало кога Брунеј станал независен на 1 јануари 1984. Знамето го содржи националниот грб на Брунеј во средина на жолта основа. Позадината е пресечена од две ленти во црна и бела боја кои се дијагонално поставени.
Грбот ги содржи следните елементи: полумесечина (симбол на исламот), парасол (симбол на монархијата) и две ракавици од страните. Под полумесечината има лента со арапски натпис „Држава Брунеј“ заедно со националното мото „Секогаш во служба со Господово водство“.
Жолтата боја е боја на кралската лоза додека црната и белата ги претставуваат главните министри.
1 Историски знамиња
2 Поврзано
* Грб на Брунеј
* Брунеј
Знаме на Пакистан

Знамето на Пакистан (урду: پاکستان کا پرچم) е националното знаме на државата кое е дизајнирано од страна на Сјед Амир-удин Кедваи. Ова знаме се заснова на знамето на Муслиманската лига, кое пак потекнува од знамето на Могулското Царство од Индија. Пакистанското знаме е усвоено на уставното собрание. на 11 август 1947 неколку денови пред независността.
Знамето е составено од две ленти, бела и зелена и во зеленото поле има бела полумесечина и бела ѕвезда. Зелената боја ги претставува муслиманите во земјата. Белата боја ги претставува религиозните малцински групи Месечината и ѕвездата претставуваат прогрес.
1 Поврзано
* Грб на Пакистан
* Пакистан
Ѓоце Стојчевски - Амбарче

Ѓоце Илиев Стојчевски - Амбарче (Тетово, – Беличица, Гостиварско, ) — македонски партизан, учесник во НОВ. Бил прогласен за народен херој на Југославија.
1 Животопис
Амбарче е роден во Тетово на 26 ноември 1919 година во повеќечлено занаетчиско семејство од татко Илија и мајка Менча. По завршувањето на основното училиште, иако надарен ученик, поради лошата материјална состојба во семејството, Ѓоце го напуштил училиштето и останал да му помага на татка си во волновлачарницата, посетувајќи го притоа занаетчиското училиште. Чувствувајќи ја националната обесправеност и суровиот експлоататорски режим на големосрпската буржоазија врз себе и врз својот народ, Ѓоце се вклучил во напредното работничко и револуционерно движење. Бил библиотекар во локалната библиотека, секретар на Месниот комитет на КПЈ и учесник во НОД во 1941 година.
Во НОАВМ бил политички комесар на Шарпланинскиот партизански одред во 1943 година. Во борбата со балистички сили кај с. Шипковица во 1943 бил ранет, заробен и спроведен во затворот во Тирана. По капитулацијата на Италија избегал, се вратил во Македонија и се приклучил на партизански одред. Загинал во борбата кај селото Беличица и бил прогласен за Народен херој на Југославија на 11 октомври 1953 година.
Во негов спомен тетовскиот хемиско-текстилен училиштен центар го носи неговото име.
Спомен-куќата на Стојчевски е прогласена за значајно културно наследство на Македонија.
Знаме на Казахстан

Знамето на Казахстан (|Қазақстан байрағы, ''Qazaqstan bayrağı'') е националното знаме на државата усвоено на 4 јуни 1992 и со тоа се заменило знамето на Казашка Советска Социјалистичка Република. Казашкото знаме е дизајнирано од Шакен Нијазбеков.
1 Опис
Националното знаме на Казахстан е во сина боја со златно сонце во средината околено со 32 зраци и со степски орел под него. Од страна на сонцето и орелот се наоѓа златен казашки вез. Оваа претстава на знамето значи поврзаност на стариот ханат и Казаците. Сината боја ги претставува турските народи, но има и религиозни мотиви. Сонцето претставува извор на живот, енергија и богатство. Орелот симболизира моќ на државата и се користел низ минатото на Казахстан.
2 Историски знамиња
3 Поврзано
* Грб на Казахстан
* Казахстан
Акантоди

Акантодите или понекогаш не сосема правилно нарекувани бодликави ајкули (Acanthodii) образуваат класа на изумрени риби кои имале особини како на `рскавични, така и на коскени риби. Во суштина, телото им било ајкуловидно, но нивниот епидермис бил препокриен со ситни ромбоидни плочички, слично како кај холостеите. Тие би можеле да бидат независна филогенетска гранка на риби кои еволуирале од помалку специјализираните форми блиски до денешните `рскавични риби.
1 Особини
Акантодите имале `рскавичен скелет, но нивните перки имале широка, коскена основа и биле засилени од нивната предна маргина со дентинска боцка.
Најраните акантоди биле морски форми, но за време на девонот се појавиле и доминирале слатководни видови. Тие се разликуваат во два погледи: тие биле најраните `рбетници со вилица и имале дебели боцки кои ги потпирале нивните перки, правејќи ги неподвижни (како ајкуловата грбна перка).
Знаме на Таџикистан

Знамето на Таџикистан е националното знаме на државата. Таџикистан е последната советска република која го сменила знамето во ноември 1992 година. Боите се пан-ирански бидејќи истите бои ги има и иранското знаме.
Круната го претставува таџичкиот народ. Во таџичката култура, зборот седим се однесува на совршеноста. Црвената боја ја означува обединетоста на народот и симбол на сонцето и победата. Белата боја претставува чистота, памук и снег на планините и обединетоста на луѓето. Зелената боја го симболизира исламот.
1 Поврзано
* Грб на Таџикистан
* Таџикистан
Знаме на Туркменистан

Знамето на Туркменистан (|Türkmenistanyň baýdagy) е национално знаме на државата од 24 јануари 2001.
Знамето е зелено со вертикална лента од страна на знамето на кој се претставени пет шари од тепих поддржани од гранки од маслинка. До лентата се наоѓа бела полумесечина и над неа се наоѓаат пет бели петокраки.
Зелената и црвената боја се сметаат за историски за Туркменците. Белата полумесечина значи надеж на народот за подобра иднина додека ѕвездите ги означуваат петте покраини на Туркменистан.
Петте шари од тепихот го симболизираат петте најголеми туркменски племиња. Венецот од маслинка означува неутралност на земјата, но хералдички и естетски не се прифатливи за знамето.
1 Историски знамиња на Туркменистан
2 Поврзано
* Грб на Туркменистан
* Туркменистан
Знаме на Тајланд

Знамето на Тајланд е националното знаме на кралството. Тоа е составено од пет хоризонтални ленто со црвена, бела и сина боја. Средната сина лента е двапати поголема од останатите ленти. Трите бои ги претставуваат нацијата, религијата и кралот кое е воедно и неофицијално мото на Тајланд. Знамето било усвоено на 28 септември 1917 година со кралскиот декрет.
1 Поврзано
* Грб на Тајланд
* Тајланд
Знаме на Народна Република Кина

Знамето на Народна Република Кина или познато како „петѕвездено знаме“ (кинески: 五星红旗|t=五星紅旗, пинјин: wǔ xīng hóng qí) е националното знаме на Кина дизајнирано до Зенг Лиансонг. Ова знаме било дизајнирано во јули 1949. Првото национално знаме на Кина датира од 1872 година. Тоа било жолто со син змеј кој ја претставува династијата Манчу (Кинг). Во 1911 година знамето било сменето после револтот на народот против династијата и се усвоило знаме со пет ленти.
1 Значење на ѕвездите во митологијата
Во кинеската митологија петте ѕвезди го означуваат светот поделен на пет делови: средното кралство (симболизирано од жолта боја), источно кралство (зелена боја), западно (бела боја, северно кралство (црва боја) и јужно кралство (црвена боја). Секое кралство е претставено и од одредени животни.
2 Симболизам на знамето
Сегашното знаме на Кина е црвено со пет ѕвезди во жолта боја. Црвената боја ја претставува крвта која ја пролеале кинеските војници за време на револуцијата. Златната боја ја симболизира кинеската нација и култура. Големата ѕвезда го симболизира водството на комунистичката партија на Кина, додека четирите помали ѕвезди ги означуваат четирите кинески класи на граѓанство: работници, селани, мала буржоазија и висока класа.
3 Чувствителност кон знамето
Голем број на Кинези се однесуваат чувствително кон знамето на Кина. Сечење, лепење или пишување на знамето е табу.
4 Поврзано
* Грб на Кина
* Народна Република Кина
Знаме на Мавританија

Знамето на Мавританија е националното знаме на државата. Ова знаме било усвоено на 1 април 1959 Знамето било направено по препорака на Моктар Улд Дадах,.
1 Опис
Зелената и златната боја се сметаат за пан-африкански бои. Исто така, зелената боја се користи за означување на исламот, што воено е и најголема религија во државата. Златната боја се користи да се означи пустината Сахара. Полумесечината и ѕвездата се симболи на исламот.
2 Поврзано
* Грб на Мавританија
* Мавританија
Знаме на Обединетите Арапски Емирати

Знамето на Обединетите Арапски Емирати (|علم الإمارات العربية المتحدة) е националното знаме на ОАЕ кое било усвоено на 2 декември 1971. Знамето се состои од пан-арапските бои, црвена, бела и црна, кои ја симболизираат арапската унија.
Поединечно боите значат:
* зелена: плодност
* бела: неутралност
* црна: боја на знамето на пророкот Мухамед
* црвена: обединетост
1 Галерија
2 Емиратите
Секој емират во државата има свое знаме:
Знаме на Узбекистан

Знамето на Узбекистан (|Oʻzbekiston davlat bayrogʻi) е националното знаме на државата кое било усвоено на 18 ноември 1991 година.
Знамето се состои од три големи и две мали хоризонтални ленти во сина, црвена, бела, црвена и зелена боја. На сината лента има полумесечина со 12 ѕвезди.
1 Симболизам
Сината боја го симболизира небото и водата како извор на живот. Белата лента е лента и боја на мирот и чистотата на душата. Зелената боја ја симболизира природата, богатството и исламот. Црвената боја претставува виталната енергија која ја поврзува земјата со небото. Полумесечината означува раѓање на државата и ѕвездите се поврзуваат со сончевиот календар и дванаесетте принципи на управување на државата.
2 Поврзано
* Грб на Узбекистан
* Узбекистан
Знаме на Сомалија

Знамето на Сомалија (|Calanka Soomaaliya) е националното знаме на државата. Знамето било усвоено на 12 октомври 1954 и дизајнирано од Мохамед Авале Либан, Знамето било наменето за пан-сомалиските движења. По обединувањето на Британски Сомалиленд и Италијански Сомалиленд, ова знаме се користи од Сомалиската Демократска Република.
Знамето е сино со бела петокрака во средината. Ѕвездата со петте краци ги претставува петте региони каде живеат Сомалијци: Огаден, Североисточна покраина во Кенија, Џибути (порано Француски Сомалиленд) и поранешните Британски и Италијански Сомалиленд. Сината боја го означува Индискиот Океан.
1 Поврзано
* Грб на Сомалија
* Сомалија
Знаме на Сејшелите

Знамето на Сејшелите е националното знаме на оваа островска држава. Знамето било усвоено на 18 јуни 1996. Динамичото поставување на боите означува динамични движења на земјата во иднина. Сината ги означува небото и морето, жолтата го означува сонцето, црвената народот, зелената означува природа и белата означува социјална правда и хармонија.
1 Поврзано
* Грб на Сејшели
* Сејшели
Знаме на Џибути

Знамето на Џибути (француски: ''Drapeau de Djibouti'') е националното знаме на државата. Знамето е составено од две хоризнотални ленти во сина и зелена боја споени со бел триаголник на кој се наоѓа црвена петокрака. Зелената боја ја симболизира земјата, сината боја ги симболизира морето и небото додека белата боја го симболизира мирот. Црвената боја го симболизира единството на народот, а петте краци на ѕвездата ги симболизира петте места каде живеат Сомалијците. Знамето е усвоено на 27 јуни 1977 година. Петте региони каде живеат Сомалијците се: Британски Сомалиленд (Сомалија), Италијански Сомалиленд (Сомалија), Француски Сомалиленд (Џибути), Огаден и Североисточната покраина во Кенија
1 Поврзано
* Грб на Џибути
* Џибути
Осојница

Осојница — река во источниот дел на Македонија, лева притока на реката Брегалница. Реката се наоѓа во атарот на општина Виница и извира на височина од 1.300 м на Плачковица. Нејзината должина изнесува околу 30 км.
Главни притоки на Осојница се Блатешница и Липечка Река, од левата, и Сушица, Пекланица и Драгобрашка Река од десната страна. Левите притоки извираат од повисоките предели на Плачковица и се богати со вода, а десните извираат од пониските и се посиромашни со вода.
Водите на реката Осојница и нејзините притоки служат за наводнување на полињата насадени со тутун и ориз во Виничко. Од протечните води на реката се наводнуваат 210 ха плодна површина.
Знаме на Мозамбик

Знамето на Мозамбик е националното знаме на државата кое било усвоено на 1 мај 1983 година. Знамето се состои од пет хоризонтални ленти од кои две се мали и три големи. Боите редоследно се: зелена, бела, црна, бела и жолта. Од страна на знамето е поставен црвен триаголник со жолта петокрака во средината. На самата петокрака се наоѓа елемент од грбот. Знамето на Мозамбик е единственото знаме во светот што има претставено современо оружје на знамето. Зелената боја го означува богатството на земјата, белата боја означува мир, црната боја го означува африканскиот континент, жолтата боја го означува рудното богатство на Мозамбик и црвената боја означува борба за незавиосност. Оружјето означува одбрана на татковината, книгата ја означува важноста на образованието, мотиката го симболизира земјоделството и ѕвездата го симболизира Марксизмот и интернационалата.
1 Историски знамиња
2 Наводи
*
3 Поврзано
* Грб на Мозамбик
* Мозамбик
Знаме на Ангола

Знамето на Ангола е националното знаме на државата од 11 ноември 1975. Знамето е составено од две хоризонтални еднакви ленто во црвена и црна боја. Во средината се наоѓа илустрација на прекрстени тркало и мачета.
Како и останатите африкански држави, така и Ангола, била и е предводена од една голема партија и таа го создала знамето. На почетокот, црвената боја била за социјализмот, црната боја за континентот Африка. За разлика од денешното знаме, од почетокот имало златна ѕвезда која имала социјалистичка симболика.
Денес ѕвездата е заменета со мачета и тркало, но и значењето на боите се заменети. Така, црвената боја ја симболизира крвта на народот за ослободување на Ангола, додека црната го симболизира континентот Африка. Златното тркало ги симболизира индустријата и работниците, додека мачетата селаните.
1 Наводи
*
2 Поврзано
* Грб на Ангола
* Ангола
Знаме на Бенин

Знамето на Бенин е националното знаме на државата усвоено во 1959, но не со истиот денешен дизајн. Првичниот дизајн бил сменет по падот на марксистичкиот режим во државата во 1975 и новото знаме се усвоило на 1 август 1990. знамето е составено до две еднакви хоризонтални ленти и една вертикална од левата страна. Боите се пан-африкански и означуваат: зелена симболизира надеж, жолта симболизира богатство и црвена симболизира храброст.
1 Поврзано
* Грб на Бенин
* Бенин
Знаме на Централноафриканската Република

Знамето на Централноафриканската Република (ЦАР) е националното знаме на државата кое било усвоено на 1 декември 1958. Знамето е дизајнирано од Бартелми Боганда, првиот претседател на автономниот регион Убанги-Шари, кој верувал дека Франција и Африка силно треба да соработуваат и токму поради тоа ги комбинирал боите на знамето на Франција со панафриканските бои.
Црвената боја ја означува крвта на народот кој бил пролеан за време на независноста, сината ги претставува небото и слободата, белата претставува мир и достоинство, зелената претставува надеж и верба и жолтата претставува толеранција.
1 Поврзано
* Централноафриканска Република
* Грб на Централноафриканската Република
Знаме на Бурунди

Знамето на Бурунди е националнот знаме на оваа африканска држава кое било усвоено на 28 март 1967. Знамето е составено од две дијагонални бели ленти кои се пресекуваат во средината и формираат бел круг. Во кругот се наоѓаат три црвени ѕвезди со зелена граница и околу кругот се наоѓаат четири триаголници во црвена (горен и долен) и зелена (лев и десен) боја. Зелената боја означува надеж, белата боја означува чистота и црвената борбата за независност на државата. Трите ѕвезди ги симболизираат трите етнички групи во Бурунди: хуту, тва и туци.
1 Поранешни знамиња
2 Поврзано
* Грб на Бурунди
* Бурунди
Знаме на Брегот на Слоновата Коска

Знамето на Брегот на Слоновата Коска (|Drapeau de la Côte d'Ivoire) е националното знаме на државата и е составено од три вертикални ленто во портокалова, бела и зелена боја. Во изборот на боите силно влијаеле пан-африканските бои, додека за дизајнот влијаело знамето на Франција. Портокаловата боја ја означува земјата, белата означува мир и зелената означува надеж. Знамето било узвоено во 1959.
1 Поврзано
* Грб на Брегот на Слоновата Коска
* Брег на Слоновата Коска
Знаме на Боцвана

Знамето на Боцвана е националното знаме на државата кое било усвоено на 30 септември 1966. Знамето има размер од 2:3.
1 Дизајн
Основата на знамето е со сина боја. Низ средишниот дел на знамето има поставена хоризонтална црна лента, а над неа и под неа има по една мала бела лента. Размерот на лентите е 9:1:4:1:9.
2 Симболизам
Сината боја ја симболизира водата, поточно дождот. Дождот е од големо значење за нацијата и на цвана се именува како „Pula“. Зборот „Pula“ е националното гесло на државата и значи „дожд“, но и „надеж“. Геслото е поставено и на националниот грб. Белите и црната лента ја симболизираат етничката хармонија во државата. Покрај тоа, црната и белата боја ја симболизира зебрата, која е прикажана на националниот грб.
3 Поврзано
* Грб на Боцвана
* Боцвана
Знаме на Алжир

Знамето на Алжир (арапски:علم الجزائر) е националното знаме на државата кое е составено од две вертикални ленти во зелена и бела боја со црвена полумесечина и црвена ѕвезда во средина. Белата боја претставува мир, зелената ја претставува убавата природа, црвената ја претставува крвта за независноста на државата и ѕвездата и полумесечината го претставува исламот во државата.
1 Поврзано
* Грб на Алжир
* Алжир
Russian Roulette

Russian Roulette е првиот сингл на бахамската пејачка Ријана од нејзиниот четврти албум насловен како ''Rated R''. Автор на песната е самата Ријана заедно со Р&Б изведувачот Не-Јо. За првпат е објавена на радио на 20 октомври 2009 во 11:23 часот.
1 Заднина
На 14 октомври, Ријана на нејзината официјална страна на ''Twitter'' изјавила ''„The Wait Is Ova. Nov 23 09“'' (на |Чекањето е завршено. 23 ноември 09). Тоа беше почеток на шпекулациите дали таа издава нов албум во блиска иднидна или тоа е неговиот наслов. На 16 октомври 2009 часовник со одредено време беше поставено на нејзиното официјално мрежно место, а тоа всушност го претставуваше времето кога нејзиниот нов сингл ќе биде издаден. На 20 октомври, официјалното мрежно место на Ријана постави целосен клип за „Russian Roulette“.
Не-Јо за врската меѓу Ријана и „Russian Roulette“ изјави дека: „Таа сакаше да биде темно, но не само темно заради темното“ изјави за ''MTV News''. „Темно со некое значење, темно со нешто поврзано со него“. Тој за песната изјави дека тоа неговата прва песна во која не се работи само за љубов туку е целосна театарска и измислена приказна.
2 Историја на издавање
Држава, Датум, Формат, Издавач
Свет, 20 октомври 2009.<ref, Радиска премиера, Universal Music
САД, 27 октомври 2009., Еарплеј, Def Jam
3 ноември 2009, дигитален даунлоад
Велика Британија, 16 ноември 2009 , ЦД сингл, Mercury
Знаме на Буркина Фасо

Знамето на Буркина Фасо е националното знаме на државата составено од две исти хоризонтални ленти во црвена и зелена боја со жолта ѕвезда во средината Знамето било усвоено на 4 август 1984.. Боите на знамето се популраните пан-африкански бои од знамето на Етиопија. Црвената боја ја означува борбата за независност, зелената претставува надеж и изобилство додека жолтата ѕвезда ги симболизира минералните богатства на земјата
1 Други знамиња
2 Поврзано
* Знаме на Горна Волта
* Буркина Фасо
* Горна Волта
* Грб на Буркина Фасо
* Грб на Горна Волта
Знаме на Намибија

Знамето на Намибија е националното знаме на државата кое било усвоено на 21 март 1990 по независноста од Јужноафриканската Република.
Боите на знамето потекнуваат од Народната организација на Југозападна Африка, најважното ослободително движење во Намибија. Знамето е составено до пет дијагонални ленти кои се протегаат од горниот десен агол па одат кон долниот лев агол. Боите на лентите се во сина, бела, црвена, бела и зелена, каде белите се најмали. На сината лента има златно сонце со 12 краци. Сонцето претставува живот и енергија.
Значењето на боите се:
* црвена- народот на Намибија, нивното херојство и наклонетоста кон создавање подобра иднина
* бела- мир и единство
* зелена- растителноста и земјоделските ресурси
* сина- небото и Атлантскиот Океан, водата и дождот.
1 Историски знамиња
2 Поврзано
* Грб на Намибија
* Намибија
Знаме на Того

Знамето на Того е националното знаме на државата и било усвоено на 27 април 1960. Знамето се состои од пет хоризонтални ленти во зелена и жолта боја. На горниот лев агол се наоѓа црвен квадрат со бела ѕвезда. Боите се панафрикански. Знамето е дизајнирано од Ахил Паул
1 Историски знамиња
2 Наводи
3 Поврзано
* Грб на Того
* Того
Знаме на Јапонија

Знамето на Јапонија е националното знаме на царството кое е бело со голем црвен диск што го претставува сонцето. Знамето се усвоило за национално на 13 август 1999 иако се користело на пониско ниво уште од 15 век.
1 Бои
Официјална боја (бела), Официјална боја (црвена), Систем на бои, Извор, Година
N9 , 5R 4/12 , Munsell, DSP Z 8701C, Showa 48/1973
н/п, 156 <ref, DIC, ODA Symbol Mark Guidelines, Heisei 7/1995
н/п, 0-100-90-0, CMYK, ODA Symbol Mark Guidelines, Heisei 7/1995
N9.4 (акрилат) , 5.7R 3.7/15.5 (Acrylic) , Munsell, DSP Z 8701E, Heisei 20/2008
N9.2 (најлон) , 6.2R 4/15.2 (Nylon) , Munsell, DSP Z 8701E, Heisei 20/2008
2 Поврзано
* Грб на Јапонија
* Јапонија
Грам-позитивни бактерии

Грам-позитивните бактерии претставуваат бактерии чиј клеточен ѕид се обојува со кристал-виолетови бои кои се користат при боењето по Грам. Најчесто кратко се означуваат како Gr (+).
1 Клеточен ѕид
Грам-позитивниот клеточен ѕид се одликува со присуството на многу дебел пептидогликански слој кој е одговорен за задржувањето на кристал-виолетовите бои за време на процедурата на боење по Грам. Застапен е исклучиво кај организмите кои припаѓаат во групата на Actinobacteria (или високопроцентни G+C Грам-позитивни организми) и кај Firmicutes (или нископроцентни G+C Грам-позитивни организми). Бактериите во групата на Deinococcus-Thermus исто така можат да се изложат на Грам позитивно боење, но тие содржат и некои структури на клеточниот ѕид кои се типични за Грам-негативните организми. Во Грам-позитивниот клеточен ѕид се вметнати полиалкохоли наречени теихоински киселини, од кои некои се поврзани со липидите и градат липотеихоински киселини. Бидејќи липотеихоинските киселини се ковалентно поврзани со липидите во рамките на цитомембраната, тие се одговорни за поврзувањето на пептидогликанот за цитомембраната. Теихоинските киселини му даваат на Грам-позитивниот клеточен ѕид целокупно негативен полнеж поради присуството на фосфодиестерски врски помеѓу мономерите од теихоинската киселина.
Грам-негативни бактерии

Грам-негативни бактерии претставуваат бактерии чиј клеточен ѕид не се обојува со кристал-виолетова боја при боење по Грам. Најчесто кратко се означуваат како Gr (-).
1 Клеточен ѕид
За разлика од Грам-позитивниот клеточен ѕид, Грам-негативниот клеточен ѕид содржи тенок пептидогликански слој прилепен за цитомембраната, кој е одговорен за неможноста на клеточниот ѕид да ја задржува кристал-виолетовата боја при деколоризација со етанол за време на боењето по Грам. Покрај ова, Грам-негативниот клеточен ѕид содржи надворешна мембрана составена од фосфолипиди и липополисахариди кои се во непосреден контакт со надворешната средина. Високиот полнеж на липополисахаридите дава целокупен негативен полнеж на Грам-негативниот клеточен ѕид. Хемиската структура на надворешната мембрана е често единствена до специфична за бактериските подвидови и е одговорна за многу антигенски својства на овие подвидови.
2 Поврзано
* Грам-позитивни бактерии
* Ханс Кристијан Грам
Знаме на Уганда

Знамето на Уганда е националното знаме на државата кое било усвоено на 9 октомври 1962, на денот на независността. Тоа се состои од шест еднакви хоризонтални ленти започнувајќи во црна боја, па жолта, црвена, црна, жолта и црвена. Во средината се наоѓа бел круг и во него се наоѓа националната птица на Руанда - син крунисан жерав. Трите бои доаѓаат од Народниот Конгрес на Уганда и значат:
* црна - африкански народ
* жолто - африканско залез
* црвена - африканско братство
1 Историски знамиња
2 Поврзано
* Грб на Уганда
* Уганда
Знаме на Република Кореја

Знамето на Јужна Кореја, или Тегокги е националното знаме на Јужна Кореја и е засновано на кинескиот јин и јанг симбол и има три делови: бела позадина, црвен и син диск со јин и јанг симбол и четири црни триграми во секој агол.
Црвите триграми потекнуваат од стара кинеска книга и ги претставуваат четирите идеи на кинеската филозофија за универзумот: хармонија, баланс, циркулација и симетрија. Боите потекнуваат од традиционалните корејски бои, црвена, сина и жолта, бои кои Корејците ги користеле низ историјата. Белата боја претставува чистота на народот. Синиот дел од дискот го претставува лошото, додека црвениот дел доброто. Заедно со триграфите и нивното значење знамето претставува движење кон вечноста.
1 Тригарми
Значењето на триграмите се:
, корејски, Природа, Сезона, Ориентација, Четирите идеи, Семејство, Четирите елементи, Значење
''geon'' (건 / 乾), небо (천 / 天), пролет (춘 / 春), исток (동 / 東), човештво (인 / 仁), татко (부 / 父), небо (금 / 金), правда(정의)
''ri'' (리 / 離), сонце (일 / 日), есен (추 / 秋), југ (남 / 南), правилно однесување (예 / 禮), син (중남 / 子), оган (화 / 火), мудрост (지혜)
''gam'' (감 / 坎), месечина (월 / 月), зима (동 / 冬), север (북 / 北), знаење (지 / 智), ќерка (중녀 / 女), вода (수 / 水), виталност (생명력)
''gon'' (곤 / 坤), земја(지 / 地), лето (하 / 夏), запад (서 / 西), правичност (의 / 義), мајка (모 / 母), земја (토 / 土), плодност (풍요)
Традиционално четирите триграми се поврзуваат со петте елементи: оган, вода, земја, дрво и метал.
2 Поврзано
* Грб на Јужна Кореја
* Знаме на Северна Кореја
* Јужна Кореја
Религија во Норвешка

Религија во Норвешка е претежно протестантска (Евангелско-Лутеранска), со 82,7% од вкупниот број на населението на Норвешка. Раните Норвежани, како и сите народи на Скандинавија, биле многубожници верувајќи во Нордиската митологија. Благодарение на напорите на христијанските мисионери, Норвешка била постепено христијанизирана. Тој процес започнал некаде во 1000 година, а завршил во околу 1150 година. Пред реформацијата, Норвежаните биле дел од Римокатоличката црква, но по 1536 година тие го примиле протестантството.
Исламот е втората најголема религија. Главната причина се гледа поради миграцијата во последните неколку години. Сепак, според пописите, во земјата живеат и голем број на нерелигиозни верници.
Според последната анкета спроведена од страна на Евробарометар во 2005* 32% од норвешките граѓани одговориле дека "веруваат во Бог односно дека тој постои".
* 47% одговориле дека "веруваат во некоја друга натприродна сила".
* 17% одговориле дека "не веруваат ниту во Бог ниту во некоја друга сила".
* 4% одговориле дека "не знаат".
Знаме на Зелениот ’Рт

Знамето на Зелениот ’Рт е националното знаме на републиката кое било усвоено на 22 септември 1992. Знамето е составено од пет нееднакви ленти во сина, бела, црвена, бела и сина боја. Белите и црвената лента се значително помали од сините и врз нив има 10 златни ѕвезди наредени во круг.
Сината боја го означува морето и небото, белата и црвената лента го означуваат патот на независноста на државата и белата означува мир, а црвената напор. Десетте ѕвези ги означуваат островите на републиката.
0.1 Бои
Боја, Семрежна боја, RGB, CMYK, HSV
Сина, #0000ff, 0, 0, 255, 100%, 100%, 0%, 0%, 240, 100, 100%
Бела, #ffffff, 255, 255, 255, 0%, 0%, 0%, 0%, 0, 0, 100%
Црвена, #ff0000, 255, 0, 0, 0%, 100%, 100%, 0%, 0, 100, 100%
Жолта, #ffff00, 255, 255, 0, 0%, 0%, 100%, 0%, 60, 100, 100%
1 Поврзано
* Грб на Зелениот ’Рт
* Зелен ’Рт
Знаме на Танзанија

Знаме на Танзанија е националното знаме на државата кое било усвоено во 1964. Ова знаме потекнува од знамињата на Тангањика и Занзибар. Тоа е составено од пет дијагонални ленти кои се движат од горниот десен агол кон долниот лев агол и се со боите: зелена, жолта, црна, жолта и сина.
* зелената боја ја претставува вегетација на земјата
* златната боја ги претставува минералните богатства
* црната боја го претставува народот Свахили
* сината боја ги претставува водените површини и Индискиот Океан
1 Поврзано
* Грб на Танзанија
* Танзанија
Веселин Топалов

Веселин Топалов (бугарски: ''Веселин Топалов'') (роден на 15 март 1975 во Русе) — бугарски шаховски велемајстор и поранешен светски првак според ФИДЕ (2005-2006).
Топалов стана светски првак според ФИДЕ во 2005. Во 2006, во мечот за обединување на титулите според ФИДЕ и ПША, Топалов загуби во меч против Владимир Крамник, меч во кој го обвини противникот за консултирање за време на партиите. Во април и мај 2010, Топалов одигра меч за светски првак против актуелниот првак, Вишванатан Ананд, во кој загуби со 6,5-5,5.
Во 2005, Веселин Топалов го доби престижниот шаховски оскар.
Тој беше најдобар шахист на светот од април 2006 до јануари 2007, притоа достигнувајќи го вториот најголем Ело рејтинг во историјата, со 2813 бода. Во октомври 2008, тој повторно се врати на првата позиција на рејтинг списокот на ФИДЕ, а во јули 2009 повторно го достигна рејтингот од 2813 бода.
1 Шаховска кариера
1.1 Рана кариера
Веселин Топалов е роден на 15 март 1975 во Русе. Научил да игра шах на 8 години, а негов прв учител бил неговиот татко. На 12 годни станал мајстор, а веќе на 14 меѓународен мајстор, откако победил на светското првенство за шахисти до 14 години, кое во 1989 се одржало во Агвиља, Порторико. Следната 1990, Топалов освоил сребрен медал на светското првенство за шахисти до 16 години, кое се одржало во Сингапур, а победил и на младинското балканско првенство во Драч во 1991 година. Топалов станал велемајстор во 1992 година.
Напредокот на Топалов бил значаен и во следните години, па веќе во 1993, тој веќе бил еден од првите 10 шахисти во светот. Тој победил на шаховското првенство на Бугарија, кое се одржало во Варна во 1994, со што станал водечки шахист во својата земја и го предводел репрезентацијата до освојувањето на четвртото место на шаховската олимпијада во Москва истата година. Во следниот период, Веселин учествувал на многу силни турнири и остварил забележителни резултати: 6.5 од 13 на турнирот во Линарес во 1994, а 8 од 13 на истиот турнир во 1995. Во 1996, победил на турнирите во Амстердам (на делба на првото место со Каспаров), Виена, Новгород и Дос Херманас, а во декември истата година учествувал на првиот турнир од 21. категорија, кој се одржал во Лас Палмас, а на кој учествувале и Каспаров, Ананд, Крамник и Карпов. На овој турнир, Топалов остварил половична резултат 5 од 10.